text: [{"text_idx": "#000003", "text": "Rakor punika ngamolihang 14 rekome\u0301ndasi ngene\u0301nin indik tata titi ngalestariang tur nglimbakang basa, aksara, miwah sastra Bali. Ngawit saking parindikan ajah-ajahan basa Bali ring sekolah, pengangkatan CPNS utawi PPPK guru basa Bali, kantos pelatihan guru master majeng ring 251 guru basa Bali SD miwah SMP sa-Bali. Sausan polih pelatihan guru master, 251 diri guru punika pacang mawali ka sekolah soang-soang jagi nglimbakang parindikan sane\u0301 sampun kapolihang ri kala ngamiletin pelatihan."}, {"text_idx": "#000005", "text": "We\u0301nten taler re\u0301kome\u0301ndasi sumangdane\u0301 basa Bali punika kadadosang silih tunggil syarat ri kanjekan pacang ngadegang pejabat ring lembaga pemerintahan, lembaga pendidikan, wiadin ring lembaga tradisional."}, {"text_idx": "#000008", "text": "Manut dane\u0301, basa Bali kantun ajeg kantos mangkin, pateh sakadi basa Jawa miwah Sunda. Indike\u0301 punika sangkaning kantun ake\u0301h kramane\u0301 sane\u0301 ngangge\u0301n basa Bali. Lianan ring punika, palestarian miwah pelindungan basa Bali sampun kakuatang antuk program-program pemerintah provinsi, kabupate\u0301n/kota sa-Bali miwah pemerintah pusat antuk Balai Bahasa Provinsi Bali. \u201cRe\u0301vitalisasi basa Bali puniki taler pinaka panyokong kebijakan Pe\u0301mprov Bali ring widang pelindungan basa Bali antuk parikrama Fe\u0301stival Tunas Bahasa Ibu,\u201d baos Toha."}]